cyanic-selkie/wikianc huggingface dataset:
Suborbitale Raumfluch
Touristeflich
Fir déi erfuerderlech Héicht ze kréien, gëtt d'Fluchbunn riicht oder vertikal zum Himmel ugestrieft. Nom Erreeche vun der maximaler Fluchhéicht lant een uschléissend nees entweeder op der Startplaz oder op engem Fluchfeld net wäit dovun.
Gammablëtz
Dauer
De 4. September 2005 hat den NASA-Satellit Swift en Ausbroch registréiert, deen 200 Sekonnen opgeliicht hat an domat zu de laange GRBe gehéiert. hie koum aus enger Regioun, déi 12,7 Milliarde Liichtjoer vun eis ewech läit, also aus der Zäit vum relativ jonken Universum. Dëse Gammablëtz mat der Bezeechnung GRB 050904 gehéiert zu de wäitste GRBen a war deemools dat zweeteelst dokumentéiert Evenement am Universum.
Suborbitale Raumfluch
Touristeflich
De Fluchobjet ka virum Erreeche vun der maximaler Fluchhéicht seng Dreifwierker ausschalten, fir dann eleng duerch den Impuls weiderzefléien. Wärend dem net ugedriwwene Fluch ass an der Kabinn Schwéierlosegkeet (E Prinzip, dat scho méi laang bei de Parabelflich gemaach gëtt).
Gammablëtz
Dauer
Am Géigesaz dozou dauere kuerz GRBe manner wéi 2 Sekonnen. Dat optescht Noliichte vun dëser Zort vu GRBen ass och vill méi kuerz wéi dat vun de laange GRBen a konnt 2005 fir d'éischt observéiert ginn. Kuerz GRBen hunn normalerweis méi haart Röntgenspektre wéi déi laang. Ongeféier 30 % vun alle kuerze GRBs follegt ee bis zu 100 Sekonnen undauernden, staark verännerleche Röntgenausbroch. Dëst ënnerschiddlecht Verhalen an der Klass vun de kuerze GRBe léisst op méi wéi ee Genesismechanissem schléissen.
Suborbitale Raumfluch
Touristeflich
D'Verfechter vun dëse Flich versprieche sech e Benefice duerch vill finanzkräfteg Weltraumtouristen.
Gammablëtz
Dauer
De 27. Dezember 2004 gouf d'Äerd kuerz viru Mëtternuecht (21:30 UTC) vun engem Gamma- a Röntgenstralen-Ausbroch getraff. En Neutronestär hat a Sekonnebrochdeeler méi Energie fräigesat wéi eis Sonn an 100.000 Joer. D'Wellefront a ronn 50.000 Liichtjoer Distanz vun der Quell war méi intensiv wéi dee stäerkste jeemools gemoossene Stralungsausbroch vun eiser Sonn. Fuerscher an Australien hate matgedeelt, datt d'Risenexplosioun vum Neutronestär SGR 1806-20 hie fir eng Zéngtelsekonn méi hell wéi de Vollmond gemaach hat. Den Ausbroch vum GRB 041227 hat nëmmen 0,2 Sekonne gedauert.
Nkroful
Nkroful ass eng Uertschaft am Distrikt Ellembelle, an der Westregioun vu Ghana. Se läit am Südweste vum Land.
Suborbitale Raumfluch
Interkontinental Flich
Eng weider Uwendung vu suborbitale Flich besteet doran, d'Fluchzäite vun interkontinentale Flich extreem ze verkierzen. Fir vun Europa an Nordamerika ze fléien, géif een da manner wéi eng Stonn brauchen.
Gammablëtz
Dauer
Ongeféier 15 Prozent vun alle Gamma Ray Bursts weisen een oder méi Virleefer (precursors). Donäi handelt et sech ëm bis zu 100 Sekonne virum Haaptausbroch optriedent Gammastralung mat ongeféier 100-mol méi schwaacher Liichtkraaft. Virun der Haapteruptioun follegt meeschtens eng Phas, an där keng Stralung nogewise gëtt. De Spektrum entsprécht deem vum Haaptausbroch. Wa méi Precursors observéiert ginn, leien tëscht hinne Rouphase vu ronn 10 Sekonnen.
Bourg-et-Comin
Bourg-et-Comin ass eng Gemeng am franséischen Departement Aisne an der Regioun Hauts-de-France.
Nkroful
Se huet 3.421 Awunner (Stand: 2010).
Gammablëtz
Spektrum
D'Stralung weist e kontinuéierlecht Spektrum mat Photonenenergië vu manner wéi 1 keV bis an de MeV-Beräich. Déi meescht Spektre loosse sech duerch eng Ënnerdeelung an zwéi Beräicher beschreiwen. Am Beräich vun niddregen Energië bis zu e puer honnert keV (jee no GRB) hëlt mat zouhuelender Energie vun de Photonen hir Heefegkeet exponentiell of. Am Beräich vun héijen Energië follegt dat weidert Ofhuele vun den Heefegkeeten enger Hyperbol. Wéinst der ausgedeenter Skala vun den Energien ënnerscheede sech d'Heefegkeete fir déi eenzel Kanäl ëm vill Zéngterpotenzen. Dofir ass eng linear Duerstellung vum ganze Spektrum an engem Diagramm net sënnvoll. Besser gëtt eng Leeschtungsgréisst (Heefegkeet • Energie²) iwwer der Energie duebelt logarithmesch opgedroen. An dëser Duerstellung weist sech fir déi meescht Spektren e Maximum, nämlech bei därjeeneger Photonenenergie, bei där déi gréisst Leeschtung empfaange gouf. Dës Peak-Energie ass charakteristesch fir de Gammablëtz a läit an der Moyenne där vum BATSE ënnersichte Gammablëtzer bei 250 keV.
Nkroful
Den éischte President vum Ghana, de Kwame Nkrumah, gouf zu Nkroful gebuer. Do steet och säi Mausoleum.
Suborbitale Raumfluch
Interkontinental Flich
En Nodeel wieren déi héich Käschten, soudatt mat enger Verwierklechung net ze rechnen ass. D'Beispill vun de Concorde-Iwwerschallfliger huet gewisen, datt eng kuerz Fluchzäit kee Garant fir e rentabele Fluchbetrib ass.
Gammablëtz
Spektrum
Fir \alpha = -1 an \beta = -2 ergëtt sech:
Suborbitale Raumfluch
Zukunft vu bemannte suborbitale Flich
Schonn zanter laanger Zäit beschäftegt sech d'NASA mat dësem Theema. Si experimentéiert mat der Scramjet-Technik, mat där Iwwerschallfligeren a grousser Héicht fléie kënnen.
Eréischt an de leschte Joren – ugedriwwe virun allem duerch den Ansari X-Prize – si privat Investisseuren a Firmen an d'Entwécklung vu Fluchobjete gestart, a wëlle suborbital Flich duerchféieren.
Gammablëtz
Spektrum
Dem Kontinuum si schwaach eenzel Spektrallinnen iwwerlagert, déi zwar staark dopplerverbreedert sinn. Am Bild niewendrun ass eng Linn bei ongeféier 1600 keV ze gesinn. Méiglecherweis ass dës eng staark bloverréckelt an dopplerverbreet Eise-K-Linn. Sou Linne um kontinuéierleche Spektrum ginn Abléck an déi physikalesch Prozesser vun der Stralungs-Genesis. Déi staark Bloverrécklung bedeit, datt sech d'Explosiounsmaterial mat héichrelativistescher Vitess op den Observer zoubeweegt. D'Dopplerverbreedung ergëtt sech aus der staarker thermescher Beweegung duerch déi héich Temperatur vum emittéierende Material.
De Spektrum ass wärend der Dauer vum GRB net konstant, léisst sech awer zu allen Zäite mat de selwechten uewe genannte Funktiounen upassen, nëmmen d'Parameter ännere sech mat der Zäit. Am Allgemengen hëlt d'Peak-Energie an domat d'Häert vum Spektrum wärend der Dauer vum Gammablëtz of, kann awer am Verlaf vum Blëtz bei Intensitéitsschib och nees kuerz eropgoen.
Historescht Massenausstierwen
Méiglecherweis ass souguer eent vun de gréissten Massenausstierwen vun der Äerdgeschicht vun engem Gammablëtz an eiser Mëllechstrooss ausgeléist ginn. Beispillsweis gëtt iwwer en Evenement vu viru 443 Millioune Joer (Enn vum Ordovizium) spekuléiert. Duerch en ordovizesche Gammablëtz wier d'UV-Stralung vun der Sonn no der Zerstéierung vun der Ozonschicht ongehënnert an déi iewescht Waasserschichte vun den Urozeanen agedrongen. Do kéinten d'Organismen, déi no bei der Waasseruewerfläch gelieft hunn, gestuerwe sinn (Landliewewiese gouf et nach net). Als Indiz fir sou en Zenario gëtt ugefouert, datt um Enn vum Ordovizium vill Trilobiten déi no bei der Waasseruewerfläch gelieft hunn, ausgestuerwe waren. ,
Gefore fir d'Zukunft
Wëssenschaftler goufen opgefuerdert, fir erauszefannen, wéi eng Konsequenzen en Treffer vun engem Gammablëtz an der Noperschaft (zirka 500 Liichtjoer) op eis Äerd hätt. D'Ënnersich sollten och hëllefen, Massenausstierwen op der Äerd ze klären an d'Warscheinlechkeet vun extraterrestreschem Liewen aschätzen ze kënnen. Als Folleg huelen d'Wëssenschaftler un, datt e Gammablëtz, deen an der Géigend vun eisem Sonnesystem entsteet an d'Äerd trëfft, e Massestierwen um ganze Planéit ausléise kéint. Déi ze erwaardent schwéier Schiedegung vun der Ozonschicht géif déi global Näerungsmëttelversuergung zesummebrieche loossen. E Massenausstierwen op der Äerd wä d'Resultat an d'Weltbevëlkerung géif op 10 % vun hirem haitege Wäert verklengert ginn.
De Schued duerch e Gammablëtz wier däitlech méi héich wéi deen duerch eng Supernova, déi sech op gläicher Distanz wéi de Gammablëtz befanne géif. Gammablëtzer, déi méi wäit ewech si wéi 3.000 Liichtjoer stelle keng Gefor duer.
Bedeitend Gammablëtzer
Gammablëtzer vu besonnesch historescher oder wëssenschaftlecher Bedeitung:
Pierre Brice
De Pierre Brice, gebuer als Pierre Louis Baron de Bris de 6. Februar 1929 zu Brest a gestuerwen de 6. Juni 2015 zu Paräis, war e franséische Schauspiller.
Am Joer 1955 huet dem Pierre Brice seng Carrière mam Film Ça va barder vum John Berry ugefaangen. Richteg bekannt gouf hien am Joer 1962 wéi hien an der Karl May-Verfilmung Der Schatz im Silbersee vum Harald Reinl d'Roll vum Indianerhäuptling Winnetou iwwerholl huet. De Personnage vum Winnetou huet hie säi ganzt Liewe verfollegt, sief et am Kino oder op der Fräiliichtbün.
Breithoff
Breithoff ass de Familljennumm vun ë. a. follgende Persounen:
Prince
De Prince, gebuer de 7. Juni 1958 zu Minneapolis am Minnesota als Prince Rogers Nelson, a gestuerwen den 21. Abrëll 2016 zu Chanhassen, och am Minnesota, war en US-amerikanesche Sänger, Komponist, Songwriter, Museksproduzent a Multiinstrumentalist.
Carrière
De Prince war vun 1978 un am Musekbusiness. Virun allem an den 1980er Joren huet hie mat senger Kombinatioun vun ënnerschiddleche Musekstiler déi international Musekszeen influenzéiert. Seng Musek geet vun R&B, Funk, Soul, Pop a Rock iwwer Blues bis hin zum Jazz. Hie schreift d'Texter zu senge Lidder, komponéiert an arrangéiert d'Musek, séngt se a spillt Instrumenter wéi Gittar, E-Bass, Piano, Keyboard a Batterie.
1984 hat hie säin internationalen Duerchbroch mam Film, der Single an dem Album Purple Rain. Aner Succèse vun him sinn When Doves Cry, Kiss, 1999, Little Red Corvette, Sign o' the Times, Let's Go Crazy oder Nothing Compares 2 U. Hien huet iwwer 100 Millioune Placke verkaf, siwe Grammye gewonnen, 1985 en Oscar fir déi bescht Filmmusek an 2007 e Golden Globe Award.
Zanter den 1990er Joren hat hie sech mat senge Plackefirme wéinst Auteursrechter vu senge Lidder an den Horen; vun 1993 bis 2000 huet hie seng Alben amplaz ënner sengem Numm ënner engem graphesche Symbol erausbruecht a gouf alt, faute de mieux, als The Artist Formerly Known As Prince bezeechent. Zanter 2000 ass hien awer nees als Prince opgetrueden.
De Prince huet offiziell knapps 900 Lidder geschriwwen, vun deenen der och eng Rëtsch vun aneren Artiste publizéiert goufen. Hien huet eng 40 eege Studiosalbumen erausbruecht.
Den 13. Juli 2011 hat hie säin eenzege Concert zu Lëtzebuerg, an der Rockhal.
Runau
Runau ass de Familljennumm vun ë. a. follgende Persounen:
Philippe vun der Belsch
De Philippe, resp. Filip ass zanter dem 21. Juli 2013 de 7. Kinnek vun de Belsch. Hien ass als Philippe Léopold Louis Marie oder Filips Leopold Lodewijk Maria de 15. Abrëll 1960 zu Bréissel, als Prënz vun der Belsch, Herzog vu Brabant aus dem Haus Sachsen-Coburg Gotha, gebuer.
Hien ass den eelste Jong vum Kinnek Albert II. an der Kinnigin Paola. Den 21. Juli 2013 ass säi Papp zu senge Gonschte vum Troun zeréckgetrueden.
De Philippe huet zwee Gesëschter: de Prënz Laurent an d'Prinzessin Astrid, an eng Hallefschwëster, d'Delphine Boël. No senger Première, 1978, ass hie bis 1981 op d'École Royale militaire gaangen a gouf Kampfpilot. Duerno goung en op den Trinity College vun der Universitéit vun Oxford an op d'Stanford Universitéit, wou en 1985 e Magisterofschloss an de Politikwëssenschafte gemaach huet.
De 4. Dezember 1999 huet de Prënz Philippe d'Mathilde d'Udekem d'Acoz bestuet. D'Koppel huet 4 Kanner:
Marvin Martins da Graça
De Marvin Martins Santos da Graça, och just als Marvin Martins ernimmt, gebuer de 17. Februar 1995, ass e lëtzebuergesche Foussballspiller.
Jean Schiltz
De Jean Schiltz, gebuer de 7. Mäerz 1951 an der Stad Lëtzebuerg, ass e lëtzebuergesche Politiker (LSAP), Gewerkschaftler (FNCTTFEL duerno am OGBL) a fréiere Foussballspiller.
Marvin Martins da Graça
Hien huet de 4. Juni 2014 déi éischt Kéier fir déi lëtzebuergesch Foussballnationalekipp gespillt.
Jean Schiltz
1991 gouf hien an de Gemengerot vun Nidderaanven gewielt, wou hien 1991 Schäffen gouf.Hie war vun 1992 bis 2000 Buergermeeschter vun der Gemeng Nidderaanwen. 2006 gouf hien dunn 1. Schäffen do.
Hie gouf bei de Chamberwale vum 12. Juni 1994 als Deputéierten an d'Chamber gewielt an ass dat bis 1999 bliwwen.
Coco Chanel
D'Gabrielle Chasnel, genannt Coco Chanel, gebuer den 19. August 1883 zu Saumur a gestuerwen den 10. Januar 1971 zu Paräis, war eng franséisch Moudendesignerin a Geschäftsfra. Si huet an de fréien 1910er Joren de spéidere Moudenimperium Chanel gegrënnt a gëllt als bedeitend Perséinlechkeet an der Geschicht vun der Moud.
Paul Ulveling (Musekolog)
De Paul Ulveling, gebuer den 11. August 1922 zu Stroossbuerg a gestuerwen den 30. Mäerz 2014, war e lëtzebuergesche Musikolog.
Coco Chanel
Vun 1913 un huet si déi deemools bal revolutionär, funktionell Dammemoud fir selbstbewosst modern Frae matlancéiert. Déi huet sech duerch eng Jupe bis op d'Wueden oder eng laber Box charakteriséiert, mat lasse Gezei fir den Uewerkierper, dat mat engem Rimm zesummegehale ginn ass, an dacks enger Coupe mat kuerzen Hoer.
Paul Ulveling (Musekolog)
Hien ass virun allem bekannt wéinst senge Musekskritiken am Luxemburger Wort an an enger Rëtsch anere Publikatiounen am Beräich vun der Musek.
Coco Chanel
An den 1920er huet d'Coco Chanel dat "klengt Schwaarz" entwéckelt, e Rack, dee bis haut e Klassiker an der Dammemoud ass. 1922 huet si de Parfum Chanel Nº 5 op de Maart bruecht, deen als de meeschtverkaafte Parfum op der Welt gëllt. Mëtt der 1950er Joren ass hire Chanel-Costume weltbekannt ginn.
Paul Ulveling (Musekolog)
De Paul Ulveling war wärend bal fënnef Joerzéngte President vun der Ënnersektioun 'Musek' vun der Section des arts et lettres vum Institut grand-ducal.
Coco Chanel
D'Coco Chanel war bekannt fir hir Determinatioun, hir Ambitioun an hir Energie, déi si an hirem Beruffs- an och an hirem Privatliewe gewisen huet. Doduerch huet si et souwuel zu finanziellem Erfolleg als Geschäftsfra wéi och zu sozialer Prominenz an der franséischer High Society bruecht, ënner anerem och wéinst de Bekanntschaften, déi si duerch hir Aarbecht geknëppt huet.
Paul Ulveling (Musekolog)
Dem Paul Ulveling säi Grousspapp war de Riichter Paul Ulveling.
Ulveling
Ulveling ass e Familljennumm.
Coco Chanel
Der Coco Chanel hir Entreprise Chanel ass haut weltwäit aktiv. Mat 6,6 Milliarden Euro Joresëmsaz (2014) gehéiert se zu de gréissten a wichtegsten an der Moudebranche.
Paul Ulveling (Musekolog)
Krichsjoren
1941 gouf hie vun der Gestapo wéinst Aktivitéiten an der Resistenz festgeholl, koum an de Prisong am Stadgronn a vun do aus an den Arbeitsdienst a Pommern, duerno a Griicheland.
Ulveling
Leit mat deem Numm sinn oder waren:
Coco Chanel
Wéinst der Influenz vun hirem Wierken, besonnesch wat d'Haute Couture betrëfft, ass si 1999 als eenzeg Persoun vun hirer Beruffsgrupp op d'Lëscht vun den 100 aflossräichste Persoune vum 20. Joerhonnert opgeholl ginn, déi vun der Zäitschrëft Time kompiléiert ginn ass.
Paul Ulveling (Musekolog)
Krichsjoren
1943 gouf de Paul Ulveling als Zwangsrekrutéierten an d'Wehrmacht agezunn. Nodeem hien absichtlech e Gëft geschléckt hat, ass hien aus engem Militärspidol fortgelaf fir sech a Richtung Westen duerchzeschloen.
Am Februar 1945 huet hien de Bombardement vun Dresden matgemaach, ier hie bei d'amerikanesch Arméi koum.
Am August 1945, nom Enn vum Krich, huet de Paul Ulveling seng Première nogeholl.
Museks- a Konschtstudien
Vun 1934 un huet de Paul Ulveling Privatstonne beim Albert Leblanc geholl (Musekstheorie a Piano). Am Stater Conservatoire war hien an der Gei, den Theater (Art dramatique) an den Diktiounscoursen ageschriwwen.
1954 huet hien am Conservatoire mam Prix de capacité an der Theaterkonscht (Art dramatique) ofgeschloss a gouf Member vum Ensembel Les compagnons de la scène vum Eugène Heinen.
Gläichzäiteg zu senger Aarbecht bei RTL war de Paul Ulveling Élève libre um Institut de musicologie op der Sorbonne zu Paräis, wou hien 1956 mat engem Diplom an der Musekologie ofgeschloss huet.
1985, mat 63 Joer, huet hien op der Universitéit zu Saarbrécken en Doktorat an der Musekswëssenschaft gemaach.
Berufflech Carrière
Bei RTL gouf hien Direkter vun RTL-Productions zu Bartreng (1976), Gérant-directeur général (1984) an duerno Member vum Verwaltungsrot a Member vum Direktiounscomité vun RTL zu Köln (1987).
Orson Welles
Den Orson Welles gebuer als George Orson Welles de 6. Mee 1915 zu Kenosha, Wisconsin (USA) a gestuerwen den 10. Oktober 1985 zu Los Angeles, (Kalifornien) war en US-amerikanesche Filmregisseur, Filmproduzent, Schauspiller an Dréibuchauteur.
Henri Folmer
Den Henri Folmer, gebuer den 13. Juli 1933 an der Stad Lëtzebuerg a gestuerwen de 17. Abrëll 2023 an der Stad, war e lëtzebuergesche Sproocheprofesser an Direkter vum Kolléisch. Seng Duechter ass d'Françoise Folmer.
Biographie
Den Henri Folmer huet seng Kandheet an der Stad am Garer Quartier erlieft. No senger Première 1952 op der Sproochesektioun mat Latäin am Kolléisch, huet hie Sprooche studéiert, fir d'éischt op de Cours supérieurs an der Stad, duerno op den Universitéite Stroossbuerg, Paräis a München. Seng Fächer ware Latäin, Franséisch an Däitsch.
No sengem pedagogesche Stage gouf hien am Escher Jongelycée als Sproocheprofesser genannt.
Am Abrëll 1960 huet hien sech mat der Henriette Koch bestuet an si kruten zwee Kanner, d'Françoise an de Michel.
1967 koum hien als Professer an de Kolléisch an 1974 gouf hie conseiller pédagogique fir d'Sproochen am Kolléisch. Vun 1975 bis 1981 war hien och Professer fir klassesch Philologie um Centre universitaire.
1978 gouf hien directeur adjoint ënner dem Direkter Joseph Poeker, deen 1981 iwwerraschend gestuerwen ass. De 15. Abrëll 1981 gouf hien zum Direkter vum Kolléisch ernannt. Well hie seng Aarbecht als Direkter als net kompatibel mat der Aarbecht als Professer um Centre universitaire ugesinn huet, huet hien um Centre universitaire demissionéiert.
1993 ass hien an d'Pensioun gaangen an den Emil Haag gouf säin Nofollger als Direkter.
No senger Pensionéierung als Schouldirekter war hien am Optrag vum Ausseministère Member vun der diplomatescher Delegatioun bei der Organisatioun fir Sécherheet an Zesummenaarbecht an Europa (OSZE).
Portal Lëtzebuerg/Neist Artikelen/Archiv 2010
Dat hei ass d'Archiv vun den neien Artikelen, déi en Zesummenhank mat Lëtzebuerg hunn, an dofir an der Rubrik "Neist Artikelen" am "Portal Lëtzebuerg" opgezielt goufen.
Descente aux enfers
Descente aux enfers ass e franséische Film vum Francis Girod aus dem Joer 1986 no engem Roman vum David Goodis.
Portal Lëtzebuerg/Neist Artikelen/Archiv 2010
D'Nimm vun den Artikele sti chronologesch vun hannen no vir, wéi se bäigesat goufen.
Descente aux enfers
Ëm wat geet et am Film?
Eng bestuet Koppel ass um Punkt fir auserneenzebriechen. Dem Mann am Alter vu véierzeg Joer a senger zwanzeg Joer méi jonker Fra geléngt et awer erëm hir Problemer ze léisen.
Portal Lëtzebuerg/Neist Artikelen/Archiv 2010
2010
Dës Lëscht ass net 100 % vollstänneg. Mä déi allermeescht Artikelen an Zesummenhank mat Lëtzebuerg sinn hei opgefouert.
Lëscht vun de Fairey Battle Crashen zu Lëtzebuerg
Dës Lëscht soll en Iwwerbléck vun de Fairey Battle-Bomberen ginn, déi iwwer Lëtzebuerg am Zweete Weltkrich ofgeschoss goufen an op lëtzebuergeschem Territoire opgeschloe sinn oder eng Noutlandung gemaach hunn. Si soll et ënner anerem erlaben nozevollzéie wou d'Equipagë vun deene Fligere begruewe leien.
Antonio Pietrangeli
Den Antonio Pietrangeli, gebuer den 19. Januar 1919 zu Roum a gestuerwen den 12. Juli 1968 zu Gaeta, war en italieenesche Filmregisseur an Dréibuchauteur.
De Filmregisseur a Schauspiller Paolo Pietrangeli ass de Jong vum Antonio Pietrangeli..
Audit
En Audit ass eng grëndlech a systematesch Iwwerpréiwung vun den Aktivitéiten oder Prozesser vun enger Organisatioun, zum Beispill enger Entreprise, enger Stëftung oder enger Associatioun. D'Zil ass et erauszefannen, ob déi Aktivitéiten oder Prozesser deenen entspriechen, déi geplangt waren oder am Viraus etabléiert goufen, an ob se effikass an effizient implementéiert goufen, sou datt déi viséiert Ziler erreecht gi sinn.
Et ënnerscheet een tëscht engem internen an engem externen Audit:
Donieft gëtt et verschidden Zorte vun Auditen:
Lëscht vun de lëtzebuergesche Ministere fir ëffentlech Aarbechten
Minister fir ëffentlech Aarbechten ( Ministre des travaux publics; vereinfacht och Bauteminister genannt) war zanter där éischter Regierung (mat 4 kuerzen Ausnamen) den Numm vun engem Minister an der Lëtzebuerger Regierung.
Zënter de Chamberwale vum 7. Juni 2009 waren d'ëffentlech Aarbechten en Deel vum Ministère fir nohalteg Entwécklung an Infrastruktur ; vun 2018 u gehéieren se zum Ministère fir Mobilitéit an ëffentlech Aarbechten. Den Titel „Minister fir ëffentlech Aarbechten” gëtt et offiziell vum 24. Mäerz 1936 un. Bis den 28. November 1857 hat de Minister den Titel Administrateur-Général a vun du bis 1936 dee vum Directeur-Général.
Sennette
D'Senette ass eng belsch Baach an der Provënz Hainaut.
Si huet hir Quell bei um Lieu-dit Bois d'Haine bei Familleureux an der Gemeng La Louvière. Se leeft vun do an nordëstlecher Richtung duerch Écaussines a Ronquières, laanscht Virginal-Samme an duerch Tubize fir zu Clabecq an d'Senne ze lafen.
Remparts d'argile
Remparts d'argile ass e franséisch-italieenesche Film vum Jean-Louis Bertuccelli aus dem Joer 1970 no engem Roman vum Jean Duvignaud.
Sennette
Se ass 47 km laang. Fréier gouf se och Petite Senne a Marka genannt.
Loll Weber
De Charles-Lucien ("Loll") Weber, gebuer den 30. Oktober 1934 zu Esch-Uelzecht, ass e lëtzebuergesche Museksjournalist a -Kritiker.
NGC 4450
Den NGC 4450 ass eng Spiralgalaxis am Stärebild Coma Berenices. Den NGC 4450 gouf de 14. Mäerz 1784 vum däitsch-britteschen Astronom Wilhelm Herschel entdeckt.
Roger Klein
Hie war vun 1994 bis 2000 Buergermeeschter vun der Gemeng Péiteng.
Hie gouf bei de Chamberwale vum 12. Juni 1994 als Deputéierten an d'Chamber gewielt an ass dat bis 1999 bliwwen.
Clinique Sainte-Élisabeth
D'Clinique Sainte-Élisabeth, och alt Elisabethrinnerklinick oder Klinick am Park, war eng Klinick an der Uewerstad vun der Stad, déi vun 1901 u vun den Elisabethrinnerschwëstere bedriwwe gouf. Se gouf 2003 zou gemaach an et gouf en Altersheem mam Numm « CIPA Ste Elisabeth am Park » dohi gebaut.
== Geschicht == Nodeems Elisabethrinnerschwësteren 1899 d'Haus vum Dr Auguste Schumacher op der Theaterplaz kaaft hate fir do Kranker ze behandelen, hu se am Joer duerno eng grouss Bauplaz um Eck vun der Arsenalstrooss an dem Boulevard Joseph II kaaft, wou se dunn an de Joren 1901-1902 eng Klinick baue gelooss hunn.
D'Klinick hat uganks eng Capacitéit vu 50 Better, no enger Vergréisserung waren et der 1926 dunn 110. No an no koumen aner Servicer bäi: 1930 e Laboratoire fir medezinesch Analysen an 1938 d'Servicer vun der Radiologie an der Radiotherapie.
Well d'Klinick ze kleng war, krut se 1956 en Ubau iwwer zwéi Stäck a se gouf moderniséiert.
1957 goufen déi éischt Dialyse realiséiert an 1977 krut d'Klinick den éischte „Scanner“ am Land. Dat Joer duerno gouf en zousätzleche Fligel vu fënnef Stäck laanscht de Park gebaut.
1985 huet sech erausgestallt, datt de Franziskanerinnen hier Clinique Sacré-Cœur um Belair ze kleng wier an datt se substantiell vergréissert misst ginn. D'Iddi koum dunn awer op, e gemeinsaamt privat Spidol vu béiden Uerden ze bauen. Sou gouf d'Fondation François-Elisabeth gegrënnt an d'Spidol um Kierchbierg gebaut.
An der Tëschenzäit goufen awer „am Park“ zousätzlech Servicer an Installatiounen opgemaach, ë. a. d'Endoscopie (1990), e Laser an der Aeklinick (1991), d'Häerzchirurgie (1992), d'digitaliséiert Angiographie (1996), e Laser an der Hals-Nues-Ouere-Medezin (1997) an d'Oncologie grad ewéi d'Palliativstatioun (1998).
Nodeems d'Klinick um Kierchbierg de 4. Juli 2003 opgaangen ass, gouf d'Elisabethrinnerklinick zerguttst zougemaach an 20.. gouf e Seniorenheem mam Numm « CIPA Ste Elisabeth am Park » do opgemaach.
Very Large Array
De Very Large Array (VLA) ass en Interferometer fir astronomesch Observatiounen am Radioberäich. D'Anlag steet um Plateau vu San Agustin tëscht de Stied Magdalena an Datil an New Mexico an de Vereenegte Staaten, ongeféier 80 Kilometer westlech vu Socorro. D'Teleskop steet op enger Héicht vun 2.124 m a gehéiert zum amerikaneschen National Radio Astronomy Observatory.
Gérard Pirès
De Gérard Pirès, gebuer den 31. August 1942 zu Paräis, ass e franséische Filmregisseur an Dréibuchauteur.
Very Large Array
Opbau
De VLA besteet aus 27 eenzele Radioteleskope vu 25 Meter Duerchmiesser an engem Gewiicht vun 230 Tonnen, déi op Schinne beweegt kënne ginn. Déi Schinne sinn als Y ugeluecht, an d'Teleskope kënnen op enger Längt vun 21 km placéiert ginn. Nom Prinzip vum Interferometer erreecht en a senger gréisster Ausdeenung d'Wénkelopléisung vun engem Teleskop vu 36 km Duerchmiesser. De VLA ass deen empfindlechste Radiointerferometer fir den Zentimeterwelleberäich, deen et gëtt, a schafft bei Wellelängte vun 0,7–400 cm (entsprécht enger Frequenz tëscht 43 an 0,075 GHz). Déi bescht Wénkelopléisung huet 0,05 Bousekonne (bei enger Wellelängt vun 0,7 cm).
Normalerweis gi véier verschidden Astellunge vun den Teleskope gebraucht. Déi bezeechent ee mat de Buschtawen A fir déi gréisst Astellung bis D, wann all Schosselen op 600 m zesummegezu ginn. Déi verschidden Astellunge ginn a reegelméissegen Ofstänn duerchlaf.
Geschicht
De VLA gouf an den 1970er gebaut. Déi éischt Antenn gouf am September 1975 installéiert. D'Anlag gouf 1980 opgemaach a gëtt vum amerikaneschen National Radio Astronomy Observatory (NRAO) bedriwwen. Si huet ronn 78,5 Milliounen US-Dollar kascht.
Eng technologesch Weiderentwécklung zum Expanded VLA (EVLA) ass an Aarbecht. Doduerch kann d'Empfindlechkeet vun den Instrumenter, de Frequenzberäich an d'Opléisungsverméige weider vergréissert ginn.
Gäscht
D'Anlag ass dat ganzt Joer fir Gäscht am Dag op. E Gaschtzenter, e Musée an e Souvenirsgeschäft souwéi eng Wanderung ginn ugebueden.
Bambi
De Begrëff Bambi bezeechent:
Claude Halsdorf
De Claude Halsdorf ass e lëtzebuergesche Politiker (LSAP).
Valentina Cortese
D'Valentina Cortese, gebuer den 1. Januar 1923 zu Mailand an och do gestuerwen den 10. Juli 2019, war eng italieenesch Schauspillerin.
Bedeitend Filmer an deene si matgespillt huet sinn: The Barefoot Contessa (1954) vum Joseph L. Mankiewicz, Le amiche (1955) vum Michelangelo Antonioni, Giulietta degli spiriti (1965) vum Federico Fellini, The Legend of Lylah Clare (1968) vum Robert Aldrich a La nuit américaine (1973) vum François Truffaut.
Vun 1951 bis 1960 war si mam US-amerikanesche Schauspiller Richard Basehart bestuet.
Tunnel Hockslee
Den Tunnel Hockslee (och nach Tunnel Hockslay) ass en 143 Meter laangen eegleisegen Eisebunnstunnel op der CFL-Nordstreck, tëscht de Kilometerpunkten 61,523 an 61,666. Beim Nordportal vum Tunnel, kuerz virun der Kautebaacher Gare, kënnt en zweet Gleis bäi.
E läit tëscht dem Tunnel Schwaarzepull an der Gare vu Kautebaach, an der Gemeng Kiischpelt.
Den Tunnel gouf ëm 1860 gebaut an ass 1866 fir den Trafick opgaangen. En huet den Numm vun der Gestengsformatioun Hockslee, déi ëstlech vum Tunnel, déi Säit der Wolz läit.
Pumpuang Duangjan
D'Pumpuang Duangjan (พุ่มพวง ดวงจันทร์), gebuer de 4. August 1961 am Distrikt Song Phi Nong an der Provënz Suphanburi als Ramphueng Jitharn (รำพึง จิตรหาญ), a gestuerwen den 13. Juni 1992 zu Phitsanulok, war eng thailännesch Luk Thung Sängerin. Hire gréissten Erfolleg hat se mam Lidd "Sao Nar Sung Faen". Zu hire gréisste Succèsen hu Lidder wéi "Krasae Khao Ma Si" (Komm, wann ech gelift - กระแซะเข้ามาซิ) oder "Nak Rong Baan Nok" (D'Landschaftssängerin - นักร้องบ้านนอก).
2018, den Dag wou hire 57. Gebuertsdag gewiescht wier, hat Google u si mat engen Doodle erënnert. .
Haaptsäit/WDS/September
All Dag gëtt op der Haaptsäit en neie Wousst Dir schonn datt...-Sätzelche gewisen (mat deene vun den Deeg virdrun ënnendrënner).
An der éischter Kolonn stinn déi vu geruede Joren, an der zweeter déi vun ongerueden (mam Zousaz "B").
Denkt an deem Fall drun, dës Ännerungen och an de 4 Schablounen dono ze maachen, an deenen de Saz "no ënne rëtscht", an och op der Säit mat alle Sätz beieneen.
August < < < September > > > Oktober
Daghimmel
Den Daghimmel ass eng, haaptsächlech astronomesch Bezeechnung fir den Himmel am Dag. Zäitlech läit den Daghimmel tëscht Sonnenopgank a Sonnenënnergank. Den Iwwergank vun der Nuetsdäischtert op d'Hellegkeet vum Dag heescht Schummerecht.
Wa keng Wolleken do sinn, dann ass am Allgemengen um Daghimmel dat blot Streeliicht vum Sonneliicht ze gesinn. De bloe Faarftoun entsteet duerch d'Wellelängtenofhängegkeet vun der Rayleigh-Streeung.
Scho mat relativ klengen Teleskope sinn och am Dag Stären ze gesinn - beispillsweis déi 50 hellst Stären a bal ëmmer déi bannenzeg Planéiten Merkur a Venus. D'Venus kann een dacks souguer mat bloussem A gesinn, wann een hir Plaz kennt. Och de Mars an de Jupiter si bei geneeër Virausberechnung z'observéieren.
Och d'Geodesie braucht déi Tatsaach heiansdo, zum Beispill beim Moosse vu Polarisazimute fir d'genee Orientéierung vu Vermiessungsnetzer.
Claude Vital
De Claude Vital, gebuer den 1. November 1933 zu Oran an Algerien ass e franséische Filmregisseur an Dréibuchauteur.
Sichenhaff
De Sichenhaff, och nach Sichegronn oder Val des Bons-Malades, ass e Lieu-dit am Quartier Pafendall an der Stad Lëtzebuerg, um rietsen Uwänner vun der Uelzecht, tëscht dem Pafendall an Eech.
Den Numm Sichenhaff geet op d'Leproserie zeréck, déi op där Plaz, baussent der Festung, vun ufanks dem 13. Joerhonnert bis zirka 1770 bestanen huet. Vun hir ass d'Kapell erhale bliwwen, déi haut als Morgue vum Kierfecht benotzt gëtt.
2015 hunn am Descherwee d'Aarbechten ugefaange fir eng nei Zuchhalt (Gare Kierchbierg-Pafendall) op der Eisebunnsstreck Lëtzebuerg-Ëlwen ze bauen, zesumme mat engem Funiculaire a Richtung Kierchbierg. D'Gare an s'Seelbunn sinn am Dezember 2017 opgaangen.
Kierfecht a Kapell
De Kierfecht um Sichenhaff ass de Kierfecht vum Sichenhaff a vum Pafendall.
Um Bord vum Kierfecht, bei der Eisebunnsënnerféierung, steet déi fréier Kapell vum hellege Péitrus vu Verona. déi haut als Morgeu gebraucht gëtt.
Millen um Sichenhaff
Um Sichenhaff stoungen an der Zäit zwou Millen: d'Eydtmillen (och nach Neimillen oder Probstmillen) aus dem 13. Joerhonnert déi ronn 100 Meter uewenzeg vun der Uelzechtbréck stoung an d'ënnescht Sichenhaffer Millen, déi 1728 ongeféier 30 Meter ënnerzeg vun der Bréck gebaut gouf. Béid Mille stoungen op deem selwechte Millekanel deen haut net méi besteet.
Hôtel Ritz (Paräis)
Den Hôtel Ritz ass en Hotel am Zentrum vu Paräis, am 1. Arrondissement. E läit op der Place Vendôme a gëllt als ee vun de luxuriéisten Hotellen op der Welt. Am Juni 2016 ass en no enger véierjäreger Renovatioun nees nei opgaangen.
Den Hotel, deen haut 159 Zëmmer huet, gouf 1898 vum Schwäizer Hotelier César Ritz an Zesummenaarbecht mam Chefkach Auguste Escoffier opgemaach. Den neien Hotel ass hannert der Fassad vun engem Stadhaus aus dem 18. Joerhonnert gebaut ginn an huet eng Vue op eng vun den zentrale Plaze vu Paräis. E war ee vun deenen éischten Hotellen an Europa, an deenen all Zëmmer e Buedzëmmer "en suite" hat, souwéi en Elektrizitéits- an en Telefonsuschloss. Domat konnt e sech séier als Luxusetablissement positionéieren, mat Monarchen, Politiker, Schrëftsteller, Filmstaren a Sänger als Gäscht. E puer Suitë sinn no berüümte Gäscht vum Hotel benannt, dorënner der Moudendesignerin Coco Chanel an dem Schrëftsteller Ernest Hemingway, déi jorelaang am Hotel gelieft hunn. Och eng vun de Baren, d'Bar Hemingway, gouf nom Hemingway genannt.
L'Espadon ass e weltberüümte Restaurant am Hotel Ritz. Déi gréisst Suite am Hotel, Imperial genannt, gouf vun der franséischer Regierung als nationaalt Monument klasséiert.
Wärend dem Zweete Weltkrich hunn déi Däitsch de Ritz als lokaalt Haaptquartéier vun der Luftwaffe benotzt. Nom Doud vum César Ritz sengem Jong Charles, 1976, hunn déi lescht Membere vun der Famill Ritz den Hotel un den egyptesche Geschäftsmann Mohamed Al-Fayed verkaaft.
Am August 1997 hunn d'Diana, Princess of Wales an an dem Al-Fayed säi Jong Dodi virun hirem déidlechen Autosaccident am Hotel giess.
Well den Hotel e Symbol vu Luxus an der High Society ass, kënnt en a ville fiktive Wierker fir, dorënner Romaner, Theaterstécker a Filmer.
Chaudardes
Chaudardes ass eng Gemeng am franséischen Departement Aisne an der Regioun Hauts-de-France.
Eberhard Itzenplitz
Den Eberhard Itzenplitz, gebuer den 8. November 1926 zu Holzminden a gestuerwen den 21. Juli 2012 zu München, war en däitsche Film-, Theater- an Televisiounsregisseur.
Den Eberhard Itzenplitz huet iwwer 80 Filmer gedréint dorënner just 2 fir de Kino déi aner all fir d'Televisioun.
Orbiter (Raumfaart)
En Orbiter ass eng Raumsond, déi en aneren Himmelskierper, wéi zum Beispill e Planéit, e Mound oder och d'Sonn ëmkreest. De Begrëff kënnt aus dem Engleschen an ass vun Orbit (fir Ëmlafbunn) ofgeleet. Kënschtlech Satellitten an enger Ëmlafbunn ëm d'Äerd ginn net als Orbiter bezeechent; dorënner falen och d'Raumsonde fir Sonnefuerschung, déi sech ëm ee vun de Lagrange-Punkte vu Sonn an Äerd beweegen. Beim US-amerikanesche Space Shuttle ginn zwar déi eenzel Raumfären dacks Orbiter genannt.
Eng Raumsond als kënschtleche Satellit huet speziell Funktiounen – beispillsweis als Funkrelais fir eng Landesond – an erméiglecht ee groussraimegen Iwwerbléck iwwer den Zilkierper, eventuell déi detailléiert Miessung vum Gravitatiounsfeld an eng detailléiert Kartéierung.
Missiounen
Bis elo goufen Orbiter fir d'Sonn, den Äerdmound an d'Planéite Merkur, Venus, Mars, Jupiter an de Saturn souwéi bei den Asteroide (433) Eros a (4) Vesta agesat (Stand 13. August 2016):
Rosy Varte
D'Rosy Varte, gebuer als Nevarte Manouélian den 22. November 1923 oder och 1927 zu Konstantinopel haut Istanbul an der Tierkei a gestuerwen de 14. Januar 2012 zu Neuilly-sur-Seine, war eng armeenesch-franséisch Schauspillerin.
Orbiter (Raumfaart)
Missiounen
Doriwwer eraus sinn am Kader vum US-amerikaneschen Apollo-Programm aacht bemannt Apollo-Raumschëffer an e Moundorbit ageschwenkt: Apollo 8, 10, 11, 12, 14, 15, 16 a 17.
Rosy Varte
Si war ganz aktiv am Theater an huet an iwwer honnert Kinos- an TV-Filmer matgespillt.
Orbiter (Raumfaart)
Missiounen déi nach ënnerwee sinn
E puer Orbiter si gestart an nach um Wee bei hir Ziler:
Rune Grønn
De Rune Grønn, gebuer den 21. August 1965 zu Verdal, och nach bekannt ënner sengem Bünennumm Rune Rebellion, ass en norwegeschen Hardrock-Gittarist.
Orbiter (Raumfaart)
Geplangt Missiounen
Fir déi nächst Jore si weider Orbiterstarte geplangt:
Rosy Varte
Si war am Regisseur Pierre Badel bestuet.
Orbiter (Raumfaart)
Geplangt Missiounen
Laangfristeg gëtt och iwwer en Orbiter fir de Jupitermound Europa an am Kader vun der Missioun TANDEM fir d'Saturnmounden Titan an Enceladus nogeduecht.
Aus Käschtegrënn goufen de Mars Telecommunications Orbiter (USA) an de Jupiter Icy Moons Orbiter (USA) gestrach.
Rune Grønn
Hie war Matgrënner a vun 1988 bis 2007 Gittarist vun der norwegescher Grupp Turbonegro.
Orbiter (Raumfaart)
Aner Konzepter
Zwou aner Grondaarte vu Raumsonde sinn d'Lander an déi Sonden, déi laanscht en Himmelskierper fléien Passéierfluchsonden.
D'Konzept vun de Passéierfluchsonden, dat de Fly-by bei engem Himmelskierper verfollegt, ass technesch an energetesch méi gënschteg, well zum Beispill kee Bremsdreifwierk néideg ass, fir an en Orbit anzeschwenken (vum Sonnenorbit ofgesinn). Domat falen awer och déi wëssenschaftlech Resultater méi kleng aus.
Bei de Lander ginn haart a mëll Landungen op der fester Uewerfläch vum Himmelskierper ënnerscheet. Dat technesch schwieregst Konzept ass déi mëll Landung, virun allem wann e Retour vun der Raumsond mat Buedemprouwe virgesinn ass.
Union Mäertert-Waasserbëlleg
D'Union Mäertert-Waasserbëlleg (kuerz UMW; offiziell: Union Mertert-Wasserbillig) ass e Foussballclub an der Gemeng Mäertert. En ass 1994 aus der Fusioun vum F.C. Jeunesse Waasserbëlleg an der Union Sportive Mäertert ervirgaangen.
De Club spillt am Stade de la Sûre zu Waasserbëlleg an um Terrain au Parc zu Mäertert.
Claude Bernard-Aubert
De Claude Bernard-Aubert, gebuer als Claude Ogrel de 26. Mee 1930 zu Durtal a gestuerwen de 25. Juni 2018 zu Le Mans, war e franséische Filmregisseur an Dréibuchauteur.
Hien huet Filmer mat bekannte Schauspiller wéi: Gérard Blain, Antonella Lualdi, Jean Gabin, Emmanuelle Riva a Charles Aznavour gedréit.
Hien huet awer och ënner dem Numm Burd Tranbaree an den 1970er an 1980er Joren Pornofilmer gedréit.
Inglourious Basterds
Inglourious Basterds ass e kontrafaktesche Krichsfilm vum Quentin Tarantino aus dem Joer 2009, deen an der Tëschenzäit zu sengem finanziell erfollegräichste Film gouf.
Déi falsch englesch Schreifweis vum Filmtitel ass eng Variatioun vum Enzo Castellari sengem Film Quel maledetto treno blindato (am Engleschen The Inglorious Bastards), deen dem Tarantino als Inspiratioun gedéngt huet.
Ëm wat geet et am Film?
E jiddesche Spezialkommando am Zweete Weltkrich huet hanner de feindleche Linnen als eenzegt Zil, souvill Nazien ëmzebrénge wéi méiglech a se dann ze skalpéieren. A wa se ausnamsweis een um Liewe loossen, da rëtze se him en Hakekräiz an d'Stir fir datt e spéider ni soe kann, e wier keen Nazi gewiescht. Zwar weist den Tarantino e puer eenzel Beispillszeene wéi d'Basterds agéieren, mä dorëms geet et an der Haaptsaach guer net.
De Film ass, a Kapitelen opgedeelt, eng Revanchephantasie, déi sech weeder ëm historesch Fakten nach ëm d'Komplexitéit vun der Moral këmmert, mä wou Gewalt alles léist an d'Drëtt Räich just ee Sputt ewech ass vun enger cartoonhafter Defaite, well fir de Regisseur de Kino souwisou ëmmer déi besser Wierklechkeet war.
Den Ufank vum Film bleift geschloen 20 Minutte bei engem franséische Bauer a sengem Gespréich mam SS-Standarteführer Hans Landa.
Gielercher
De Christoph Waltz huet 2010 en Oscar als Beschten Niewenacteur kritt. Hie krut och den Acteurspräis vun den 62. Filmfestspiller vu Cannes, e Golden Globe als Beschten Niewenacteur, de Screen Actors Guild Award a BAFTA Award als Beschten Niewenacteur an den däitsche Mediepräis Bambi an der Kategorie "Film International".
De Film war och nach fir siwe weider Oscaren an dräi weider Golden Globes nominéiert, grad wéi fir d'Gëlle Palm vu Cannes, mä e konnt schlussendlech kee vun deene Gielercher mat heem huelen.
Stykkishólmur
Stykkishólmur ass eng Stad a Gemeng am Norde vun der Snæfellsnes-Hallefinsel, an der Regioun Vesturland, am Weste vun Island.
Mat senge ronn 1100 Awunner ass et den Déngschtleeschtungs- an Handelszentrum vun der Géigend. Déi meescht Leit do hunn hiert Akommes vun der Fëscherei oder dem Tourismus. Och e Fransiskanerinneklouschter gëtt et do.
Vu Stykkishólmur fiert eng Fär duerch de Breiðafjörður-Fjord op d'West-Fjorden (Vestfirðir). Vun do aus kënnt een och op Flatey.
Gronn
Gronn bezeechent follgend Begrëffer oder kënnt dra vir:
(101) Helena
Den (101) Helena ass en Asteroid vun der Haaptceinture. Hie gouf no der schéiner Helena, enger Duechter vum Zeus an der Leda, genannt.
Den Asteroid gouf de 15. August 1868 vum James Craig Watson entdeckt.
James Gandolfini
Den James Gandolfini, gebuer den 18. September 1961 a gestuerwen den 19. Juni 2013, war en US-amerikanesche Schauspiller.
Gielercher (Auswiel)
De Gandolfini krut a senger Carrière e ganze Koup Gielercher. Fir d'TV-Serie The Sopranos krut hien dräimol den Emmy (6 Nominéierungen), eemol de Golden Globe Award (4 Nominéierungen) an dräimol de Screen Actors Guild Award (7 Nominéierungen).
Escapada
Escapada ass e belsch-lëtzebuergesch-spuenesche Spillfilm aus dem Joer 2018 vun der Regisseurin Sarah Hirtt.
En hat seng Première um Festival International du Film Francophone vun Namouer 2018 a koum den 13. Mäerz 2019 an der Belsch an d'Kinoen.
Ëm wat geet et am Film?
D'Gesëschter Gustave, Jules a Lou, déi sech auserneegelieft hunn, kommen a Spuenien an engem delabréierten Haus an de Wéngerten wéinst enger Ierfschaft zesummen...
Däitsche Bundestag
Den Däitsche Bundestag ass d'Parlament an domat dat legislatiivt Organ vun der Bundesrepublik Däitschland. En huet säit Siège am Reichstagsgebai zu Berlin. Et ass am Politesche System vun Däitschland dat eenzegt konstitutionellt Organ, dat um federale Niveau direkt vum Vollek gewielt gëtt. E besteet aus op d'mannst 598 Deputéierten, offiziell op Däitsch Mitglied des Deutschen Bundestages (MdB) genannt. An der 20. Sessioun, déi am September 2021 gewielt gouf, sinn et 736 Deputéiert.
Den Däitsche Bundestag gëtt grondsätzlech op véier Joer gewielt. D'Deputéiert kënne sech a Fraktiounen oder Gruppen zesummendoen, a kënnen doduerch e spezifesche Status bei der Organisatioun an de Prozedure kréien. D'Presidentin vum Bundestag ass zënter 2021 d'Bärbel Bas (SPD).
D'Haaptfunktioun vum Bundestag ass et, Gesetzer um Niveau vum Bund ze stëmmen. E kann och deelweis d'Verfassung (Grundgesetz genannt) änneren. Dobäi muss dacks de Bundesrat och mat stëmmen, fir datt d'Gesetz a Kraaft triede kann (de Bundesrat vertrëtt d'Bundeslänner an ass eng Zort zweet Chamber.
De Bundestag approuvéiert weiderhin international Traitéen an de Projet vum Staatsbudget (Bundeshaushaltsplan). Ausserdeem wielt en, mat absolutter Majoritéit, de Regierungschef (de Bundeskanzler) a wierkt mat bei der Wal vum Staatschef, dem (Bundespresident), de Bundesriichter an anere wichtegen Organer vum Bundesniveau. De Bundestag huet déi parlamentaresch Kontroll iwwer d'Bundesregierung, d'Exekutiv, a kontrolléiert och den Asaz vun der Arméi, der Bundeswehr.
Den éischte Bundestag koum de 7. September 1949 zesummen, kuerz no der Grënnung vun der Bundesrepublik Däitschland. En hat ursprénglech säi Sëtz zu Bonn, der Haaptstad vu Westdäitschland. No der Erëmvereenegung, 1990, huet de Bundestag an enger Sessioun vum 20. Juni 1991 ofgestëmmt, datt säi Sëtz op Berlin verluecht sollt ginn (zesumme mat ville Ministèren). Dëst geschouch am Summer 1999.
Jean-Louis Bertuccelli
De Jean-Louis Bertuccelli, gebuer den 3. Juni 1942 zu Paräis an och do gestuerwen de 6. Mäerz 2014, war e franséische Filmregisseur an Dréibuchauteur
Live and Let Die
Live and Let Die ass e britteschen James Bond-Film vum Regisseur Guy Hamilton aus dem Joer 1973.
Ëm wat geet et am Film?
Nodeems e puer brittesch Geheimagenten ermuert si ginn, muss de Bond déi Fäll ënnersichen…
Frome (Jamaika)
Frome ass eng Uertschaft op Jamaika mat zirka 1000 Awunner ( Stand: Abrëll 2011), am Landkrees Westmoreland. Frome läit op der sougenannter Westmoreland-Zockerceinture an ass deemno duerch seng grouss Zockerfabréck bekannt. Déi nooste Stied sinn, 3 km nërdlech Grange Hill an 10 km südlech Savanna-la-Mar.
Frome ass ëm 1675 gegrënnt, wéi ënner dem Gouverneur Lord Vaughan Dausende vun Awanderer aus Surinam komm sinn, fir Zockerrouer unzeplanzen.
Hulsonniaux
Hulsonniaux op Wallounesch Hulzônea ass eng Sektioun vun der belscher Gemeng Houyet an der Provënz Namouer.
Bis zu der Belscher Gemengereform vun 1977 war Hulsonniaux eegestänneg Gemeng.
Hulsonniaux läit op engem Plateau op ronn 230 Meter de sech laanscht den Dall vun der Lesse zitt. Zu der fréierer Gemeng huet nach déi kleng Uertschaft Chaleux gehéiert déi duerch de Fielsen Aiguilles de Chaleux bekannt ass, an déi ënner engem Fielsvirsprong leien, op deem d'réimescht Lager vu Furfooz war.
Iwwer d'Lesse gouf et och eng Bréck zu Chaleux déi am Januar 1893 bei engem schwéieren Äisgank vun der Lesse ewechgerappt gouf, an net méi opgeriicht gouf.
D'Baartelméiskierch ass vun 1860, an an der Kierch ass e remarkabele Kräizwee an Ueleg gemoolt. Soss gëtt et an der Uertschaft nach dräi Kapellen, eng déi dem hellege Baartelméis geweit ass, eng aner mam Hl. Rochus als Patréiner an d'Kapell Notre-Dame de la Grâce, déi ënner enger honnertjäreger Lann steet.
Am Éischte Weltkrich hat no engem schwéiere Bombardement déi däitsch Arméi d'Uertschaft besat an alles geplëmmt wat net ugeneelt war. Se haten de Paschtouer als Geisel geholl, an de 16. Dezember 1914 ware 4 Leit aus dem Duerf verschleeft ginn.
Am Zweete Weltkrich war bei der Uertschaft um Lieu-dit Rouge-Croix en Halifax-Bomber erofgefall. Fir déi gefalen Aviateure gouf op der Ofstuerzplaz e Monument opgeriicht.
Karl Kohn
De Karl Kohn, deen de Brudder war vum Jean Charles Kohn (deen och „Karl” genannt gouf) an de Koseng vum Bernard Kohn, war e Postbeamten, deen zu Beetebuerg, Mondorf, Gréiwemaacher an (nëmme e puer Deeg) zu Péiteng geschafft huet.
Wéi säi Brudder huet hie sech fir Literatur intresséiert a war och Member vum „Verein für Luxemburger Geschichte, Literatur und Kunst”; an deem senger d'Zäitschrëft „Ons Hémecht” huet hien 1895 de Bäitrag „Die Mutter und ihr Kind. Eine Phantasie” publizéiert, deen de Martin Blum fälschlecherweis dem Johann Karl Kohn zougeschriwwen huet.
De Karl Kohn ass am Alter vun 29 Joer gestuerwen. Hie gouf den 18. Abrëll 1897, op Ouschtersonndeg, zu Gréiwemaacher begruewen.
Den Eifeldichter Peter Zirbes huet en Noruff an der Zäitschrëft „Ons Hémecht” publizéiert, deen de Martin Blum awer iertemlecherweis dem Jean Charles Kohn attribuéiert huet.
Chermizy-Ailles
Chermizy-Ailles ass eng Gemeng am franséischen Departement Aisne an der Regioun Hauts-de-France.
Shapley (Moundkrater)
De Shapley  ass e Moundkrater an der nërdlecher Hemisphär no beim südleche Rand vum Mare Crisium op eisem Äerdmound.
Fränk Arndt
De Fränk Arndt, gebuer den 10. Juni 1959, ass e lëtzebuergesche Gewerkschaftler (OGBL) a Politiker (LSAP). Hie war vum 5. Dezember 2013 bis 2018 an der Chamber.
Hien huet bei de Chamberwale vum 20. Oktober 2013 am Walbezierk Norde kandidéiert. Hie gouf net direkt gewielt, ass dunn awer de 5. Dezember 2013 op d'Plaz vum Romain Schneider, dee Minister gouf, nogeréckelt. Bei de Walen 2018 huet hien net méi kandidéiert.
Vun August 2009 bis Juli 2023 war de Fränk Arndt Buergermeeschter vun der Gemeng Wolz.
Paris School of Business
D'Paris School of Business ass eng European Business School mat Campussen zu Paräis a Rennes. PSB huet och e PhD-Programm an eng Rei vu Master-Programmer a spezifesche Managementsgebidder wéi Marketing, Finanzen oder Direction d'Entreprise. D'Programmer vun der PSB sinn op internationalem Niveau dräifach accreditéiert; vun der AMBA, der IACBE an der CGE. Méi wéi 12.150 Anciene vun der Schoul sinn an der Politik an an der Business-Welt aktiv; dorënner de Franck Louvrier (PDG Publicis Events).
Engels
De Begrëff Engels bezeechent:
Jacques Robin
De Jacques Robin, gebuer den 28. Mee 1919 zu Paräis, ass e franséische Kameramann a Filmregisseur.
Tunnel Kierchbierg (Kautebaach)
Den Tunnel Kierchbierg zu Kautebaach ass e 77 Meter laangen zweegleisegen Eisebunnstunnel op der CFL-Nordstreck, tëscht de Kilometerpunkte 62,260 an 62,337.
E läit nërdlech hannert der Ofzweigung vun der Streck déi op Wolz leeft, tëscht der Gare Kautebaach an dem Kautebaacher Tunnel, an der Gemeng Kiischpelt.